
R A P O R T

asupra propunerii legislative pentru completarea art.160 din Legea nr.19 din 17 martie 2000 privind sistemul public de pensii şi alte drepturi de asigurări sociale

1. În conformitate cu prevederile art.89 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond cu  propunerea legislativă pentru completarea art.160 din Legea nr.19 din 17 martie 2000 privind sistemul public de pensii şi alte drepturi de asigurări sociale, trimisă cu adresa nr. P.l.X 463 din 10 octombrie 2005.

La întocmirea prezentului raport, Comisia a avut în vedere avizele Consiliului Legislativ (nr.310/05.04.2005), Consiliului Economic şi Social (nr.632/07.04.2005), punctul de vedere al Guvernului şi avizele primite de la următoarele comisii:

· Comisia juridică, de disciplină şi imunităţi (nr.31/832/25.10.2005);

· Comisia pentru drepturile omului, culte şi problemele minorităţilor naţionale (nr.927/26.10.2005).

Propunerea legislativă are ca obiect de reglementare completarea cu un nou alineat, alin.(7), al articolului 160 din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, în sensul scutirii de la plata oricăror taxe a cererilor făcute în scris pentru solicitarea actelor prevăzute de lege în dovedirea vechimii în muncă.

Comisia propune Plenului adoptarea propunerii legislative întrucât este necesară reducerea cheltuielilor efectuate pentru constituirea dosarului de pensionare, prin sprijinirea unei largi categorii de persoane care şi-au desfăşurat activitatea în diferite domenii, pe parcursul carierei lucrând în diferite localităţi din ţară.  

2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterea propunerii au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: d-l Mihai Şeitan – Secretar de Stat, Ministerul Muncii, Solidarităţii Sociale şi Familiei;

b) invitat: d-na Georgeta Bratu – Director, Ministerul Muncii, Solidarităţii Sociale şi Familiei

4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

5. Propunerea legislativă a fost respinsă de Senat în şedinţa din 3 octombrie 2005.

6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională. 


În urma dezbaterilor în şedinţa din 25 octombrie 2005, Comisia propune admiterea cu modificări a  propunerii legislative.
I. Amendamente admise

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	0
	1
	
	3

	1
	Titlul legii

Lege pentru completarea articolului 160 din Legea nr.19 din 17 martie 2000 privind sistemul public de pensii şi alte drepturi de asigurări sociale
	Se propune reformularea titlului după cum urmează:
“Lege pentru completarea Legii nr.19/2000 privind sistemul public de pensii şi alte drepturi de asigurări sociale”

Autor: Comisia pentru muncă şi protecţie socială


	Pentru respectarea normelor de tehnică legislativă, având în vedere modificările propuse în prezentul raport.

	3

	2
	Articol unic. – Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se completează după cum urmează:


	Se propune reformularea textului după cum urmează:
“Articol unic. – Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi se completează după cum urmează:”
Autor: Comisia pentru muncă şi protecţie socială


	Pentru respectarea normelor de tehnică legislativă, având în vedere modificările propuse în prezentul raport.

	3
	__
	Se propune introducerea unui text nou, ca punct 1, cu următorul cuprins:

“1. La articolul 148, după litera l) se introduce o literă nouă, lit.m), cu următorul cuprins:
“m) nerespectarea prevederilor art.160 alin.(7).”

Autori: deputaţii Adrian Miuţescu şi Horia Uioreanu


	Pentru încadrarea nerespectării prevederilor art.160 alin.(7) ca şi contravenţie.

	4
	__
	Se propune introducerea unui text nou, ca punct 2, cu următorul cuprins:

“2. La articolul 149, litera a) va avea următorul cuprins:

“a) cele prevăzute la lit. b), c), f), g), i) şi m), cu amendă de la 300 lei la 600 lei;”
Autori: deputaţii Adrian Miuţescu şi Horia Uioreanu


	Pentru sancţionarea contravenţiei nou introduse.

	
	
	
	

	
	
	
	

	
	
	
	

	
	
	
	

	0
	1
	
	3

	5
	La Art.160 se introduce un nou alineat, (7), cu următorul cuprins:
“(7) – Sunt scutite de orice fel de taxe cererile făcute în scris privitoare la orice acte prevăzute de lege pentru a face dovada vechimii în muncă, a timpului util la pensie pentru agricultori şi a duratei de asigurare, necesare în vederea stabilirii sau completării dosarului de pensionare. La aceste cereri se va răspunde în scris, în termen de maxim 30 de zile, prin intermediul poştei, în cazul în care acest lucru este cerut prin petiţia iniţială.”

	Se propune reformularea textului după cum urmează:  

“3. La articolul 160, după alineatul (6) se introduce un alineat nou, alin.(7), cu următorul cuprins:
 “(7) Sunt scutite de orice fel de taxe şi comisioane cererile făcute în scris privitoare la orice acte prevăzute de lege pentru a face dovada vechimii în muncă, a timpului util la pensie pentru agricultori şi a stagiului de cotizare, necesare în vederea stabilirii sau completării dosarului de pensionare. La aceste cereri se va răspunde în scris, în termen de maxim 30 de zile, prin scrisoare recomandată, în cazul în care acest lucru este cerut prin petiţia iniţială.”
Autori: deputaţii Adrian Miuţescu şi Horia Uioreanu


	Pentru claritatea textului.

Respectarea terminologiei consacrate.



Comisia a propus aprobarea iniţiativei legislative în forma propusă în prezentul raport, cu unanimitate de voturi.

PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Sorina Steliana SZABO

